open-index/open-wikipedia-markdown huggingface dataset:
ఉస్మాన్ సాగర్ (చెరువు)

**ఉస్మాన్ సాగర్** ను గండిపేట చెరువు అనికూడా పిలుస్తారు. తెలంగాణ రాష్ట్ర రాజధాని హైదరాబాద్లో ఉంది. ఈ చెరువు చుట్టూ 46 చదరపు కిలోమీటర్ల వైశాల్యంతో, జలాశయం 29 చదరపు కిలోమీటర్ల వైశాల్యంతో ఉంటుంది. జలాశయం 1,790 అడుగుల లోతు, 3.9 టిఎంసి అడుగుల సామర్థ్యం కలిగివుంది. ఐటీ కారిడార్‌లోని ప్రాంతాలైన మాదాపూర్‌, కొండాపూర్‌, గచ్చిబౌలి, నానక్‌రాంగూడ, కోకాపేట, నార్సింగి, మంచిరేవుల వంటి ప్రాంతాలకు సమీపంలో ఈ గండిపేట జలాశయం ఉంది. 

## చరిత్ర
1908లో హైదరాబాద్ నగరంలో ఉన్న మూసీనదికి జలప్రళయం వచ్చిన తరువాత హైదరాబాద్ వాసులకు త్రాగునీటిని అందించడానికి హైదరాబాద్ చివరి నిజాం ఉస్మాన్ ఆలీ ఖాన్ 1920 లో మూసీనదిపై ఉస్మాన్ సాగర్ వంతెన నిర్మించాడు. ఉస్మాన్ ఆలీ ఖాన్ పేరుమీదుగా ఈ వంతెనకు ఉస్మాన్ సాగర్ గా పేరు పెట్టడం జరిగింది. సరస్సుకు ఎదురుగా సాగర్ మహల్ అనే ఒక భవనం ఉంది. చివరి నిజాం తన వేసవి విడిదికోసం ఈ భవనాన్ని నిర్మించాడు. ప్రస్తుతం సాగర్ మహల్ వారసత్వ భవనంగా ప్రభుత్వ ఆధీనంలో ఉంది.

## పార్కు
పర్యాటకులకు కొత్త అందాలను చూపించడంకోసం చారిత్రక గండిపేట చెరువు తీరంలో సుమారు 35 కోట్ల 60 లక్షల రూపాయల వ్యయంతో 5.50 ఎకరాల విస్తీర్ణంలో ఆధునిక గండిపేట పార్కును నిర్మించారు. ఇందులో స్వాగత ద్వారాన్ని అత్యంత భారీ ఆకృతిలో నిర్మించారు. సెంట్రల్‌ పెవిలియన్‌, టికెటింగ్‌ కౌంటర్‌లు, ఎంట్రెన్స్‌ ప్లాజా, వాక్‌వేస్‌, ఆర్ట్‌ పెవిలియన్‌, ప్లవర్‌ టెర్రస్‌, పిక్‌నిక్‌ స్పేసెస్‌, ఓపెన్‌ ఎయిర్‌ థియేటర్‌, ఇన్నర్‌ యాక్సెస్‌ రోడ్డు, కిడ్స్‌ ప్లే ఏరియా, ఫుడ్‌ కోర్టులు ఏర్పాటుచేశారు. గండిపేట తీరంలో అత్యాధునిక డిజైన్లతో నిర్మించిన ఈ పార్కును 2022 అక్టోబరు 11న మధ్యాహ్నం 2 గంటలకు తెలంగాణ రాష్ట్ర ఐటీ, పురపాలక, పరిశ్రమల శాఖామంత్రి కల్వకుంట్ల తారక రామారావు ప్రారంభించాడు. ఈ కార్యక్రమంలో మున్సిపల్ అడ్మినిస్ట్రేషన్ శాఖ ప్రత్యేక ప్రధాన కార్యదర్శి అరవింద్ కుమార్, రాజేంద్రనగర్ ఎమ్మెల్యే టి.ప్రకాశ్ గౌడ్, ఇతర ఉన్నతాధికారులు పాల్గొన్నారు.

## చెరువు చిత్రమాలిక

దస్త్రం:Gandipet1.jpg
దస్త్రం:Gandipet3.jpg
దస్త్రం:Sunset on osman sagar lake hyderabad.JPG
దస్త్రం:Park, Osman Sagar.JPG


## మూలాలు

వర్గం:హైదరాబాదు పర్యాటక ప్రదేశాలు
వర్గం:హైదరాబాదు జలాశయాలు
వర్గం:తెలంగాణ జలాశయాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ ప్రాజెక్టులు
## వెలుపలి లంకెలు
వాసిరెడ్డి నారాయణరావు

**వాసిరెడ్డి నారాయణరావు** తెలుగు సినిమా నిర్మాత.
## జీవిత విశేషాలు
ఆయన బాల్యం కృష్ణా జిల్లా వీరులపాడులో గడిచింది. విజయవాడలో విద్యాభ్యాసం చేస్తుండగానే జాతీయోద్యమానికి చేరువయ్యారు. కమ్యూనిస్టు రాజకీయ సభల్లో ఎక్కువగా పాల్గొంటూ వచ్చారు. 1937లో కొత్తపట్నంలో జరిగిన రాజకీయ పాఠశాలలో పాల్గొన్నారు. ఆ పాఠశాలలో పాల్గొన్నందుకు కొంతకాలం రాజమండ్రిలో జైలు శిక్ష అనుభవించారు. తర్వాత వీరులపాడుకు తిరిగి వచ్చి రైతు కూలీ ఉద్యమంలో చురుకుగా పనిచేసారు. కమ్యూనిస్టు పార్టీపై నిర్బంధం విధించడంతో ఆయన సినిమా రంగం వైపుకు పయనించారు. తెనాలిలో సత్యనారాయణ టాకీస్ ను నిర్మించారు. సినీ నిర్మాణంపై దృష్టి సారించారు. 1949లో "నీరా ఔర్ నందా" అనే హిందీ సినిమాను "ఆహుతి" పేరుతో తెలుగులోకి డబ్బింగ్ చేసి విడుదల చేసారు. తొలి తెలుగు డబ్బింగ్ సినిమా తీసిన నిర్మాతగా చరిత్రకెక్కారు. ఆ అనుభవంతోటే 1959లో నందమూరి తారక రామారావుతో "జయభేరి" అనే సినిమాను తీసారు. ఈ చిత్రానికి ప్రభుత్వం నుండి పురస్కారాలను అందుకున్నారు 

## మూలాలు

## ఇతర లింకులు

వర్గం:తెలుగు సినిమా నిర్మాతలు
వర్గం:కృష్ణా జిల్లా సినిమా నిర్మాతలు
లైలా (నటి)

**లైలా** ఒక భారతీయ సినిమా నటి. ఈమె హిందీ, తెలుగు, తమిళ, మలయాళం, కన్నడ భాషా చిత్రాలలో నటించింది. 

2022 మార్చి25న ఈ టీవీలో ప్రసారమైన ఎక్స్ ట్రా జబర్దస్త్ కామెడీ షోలో రోజా, ఆమనిలతో పాటు జడ్జ్ గా లైలా బుల్లితెరపై ఎంట్రీ ఇచ్చింది.

## సినిమా రంగం
ముంబయిలో నివసిస్తున్న లైలా మాడల్ వృత్తిని హాబీగా చేపట్టింది. ఈమె బాలీవుడ్ డైరెక్టర్ మెహమూద్ కంటిలో పడి దుష్మన్ దునియాకా చిత్రంలో తొలి అవకాశం చేజిక్కించుకుంది. తరువాత తెలుగు సినిమా దర్శకుడు ఎస్.వి.కృష్ణారెడ్డి ఈమెను ఎగిరే పావురమా చిత్రంలో పరిచయం చేశాడు. ఆ తర్వాత ఈమె అనేక సినిమాలలో నటించింది. ఈమెకు 2001, 2003 సంవత్సరాలలో వరుసగా ఉత్తమ తమిళనటిగా ఫిలిం పేర్ అవార్డులు లభించాయి.

## వ్యక్తిగత జీవితం
ఈమె గోవాకు చెందిన క్యాథలిక్ క్రైస్తవ కుటుంబంలో జన్మించింది. ఈమె ఇంట్లో ఇంగ్లీష్ మాట్లాడేవారు. ఈమె 1980 అక్టోబర్ 24న జన్మించింది. ఈమె 2006లో ఇరానీ వ్యాపారవేత్త మెహదిన్‌ను ప్రేమించి పెళ్ళి చేసుకుంది. ఈమెకు ఇద్దరు కుమారులు ఉన్నారు.

## ఫిల్మోగ్రఫీ

## మూలాలు

## బయటిలింకులు
*

వర్గం:1980 జననాలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:ఫిలింఫేర్ అవార్డుల విజేతలు
మంథా భానుమతి

**మంథా భానుమతి** ప్రముఖ రచయిత్రి. ఈమె 22 నవలలు, 100 కు పైగా కథలు వ్రాసింది.
## జీవిత విశేషాలు
ఈమె 1946 జనవరి 11న తూర్పు గోదావరి జిల్లా, అమలాపురంలో వడ్లమాని సుభద్ర, సత్యనారాయణమూర్తి దంపతులకు జన్మించింది. ఈమె గుంటూరులో బి.హెచ్.ఉన్నత పాఠశాలలో మాధ్యమిక విద్య, ప్రభుత్వ మహిళా కళాశాలలో బి.ఎస్సీ చదివింది. ఆ తరువాత ఉస్మానియా విశ్వవిద్యాలయం నుండి రసాయనశాస్త్రంలో ఎం.ఎస్సీ చదివి అక్కడే ఫోటో కెమిస్ట్రీలో పి.హెచ్.డి. పట్టాను సంపాదించింది. అమెరికాలోని డెన్వర్ యూనివర్సిటీ నుండి ఎం.ఎస్. పట్టా స్వీకరించింది. తెలుగు విశ్వవిద్యాలయంలో కర్ణాటక సంగీతములో డిప్లొమా చేసింది. ఈమె హైదరాబాదులోని ప్రభుత్వ సిటీకళాశాలలో రసాయన శాస్త్ర అధ్యాపకురాలిగా పనిచేసి 2000లో స్వచ్ఛంద పదవీ విరమణ చేసింది. ఈమెకు 1965లో మంథా రామారావుతో వివాహం జరిగింది. ఈమె భర్త ఎ.పి.జెన్‌కోలో సూపరింటెండెంట్ ఇంజనీరుగా పనిచేసి పదవీ విరమణచేశాడు. వీరికి ఇద్దరు కుమారులు.వారు విదేశాలలో స్థిరపడ్డారు. యోగా, సంగీతము ఈమె అభిమాన విషయాలు.

## రచనారంగం
ఈమె రచనలు చేయడం కాస్త ఆలస్యంగా మొదలు పెట్టింది. ఈమె తొలి రచన 1993లో ఆంధ్రప్రభ సచిత్ర వారపత్రికలో ప్రచురితమైంది. కథలు, నవలలు మాత్రేమే కాక ఈమెకు పద్యరచనలో కూడా ప్రావీణ్యం ఉంది.  ఈమె రచనలు రచన, స్వాతి, నవ్య, పత్రిక, ఆంధ్రభూమి, చతుర మొదలైన పత్రికలతో పాటు కౌముది, తెలుగు వన్.కామ్‌, మాలిక మొదలైన అంతర్జాల పత్రికలలో ప్రచురితమయ్యాయి.
### నవలలు

# గ్లేషియర్
# అంతా ప్రేమమయం
# రామాయణం మామయ్య
# శివానీ
# అగ్గిపెట్టిలో ఆరుగజాలు
# అరుణోదయం
# మౌనంగానే ఎదగమని
# మారని భారతంలో మరో శకుంతల
# మాయ పండు
# సిస్టర్ కరుణ
# అనుబంధాలు
# జీవన పోరాటం
# సగం ఇక్కడా సగం అక్కడా!
# జనని
# నిన్నటినాతో రేపటి నేను
# మేఘం లేని మెరుపు
# మొదటిఅడుగు
# ప్రేముడి 
# చరిత్రలో ప్రబంధ పరమేశ్వరుడు
# అజ్ఞాత కుల శీలస్య
# కలియుగంలో వామనావతారం
# పద్మప్ప
ప్రబంధాలు

అద్వితీయుడు

శతకాలు

1. అర్కశతకం

2. అంశు శతకం

3. సిరి శతకం.

### కథాసంపుటాలు
# అనంతవాహిని 
# 'మంథా'రమాల
# జీవనవాహిని

## పురస్కారాలు
* గ్లేసియర్ నవలకు రచన మాసపత్రిక వారు నిర్వహించిన నర్శిపురం ఆదిలక్ష్మి స్మారక నవలల పోటీలో బహుమతి.
* రామాయణం మామయ్య నవలకు ఆంధ్రభూమి వారపత్రిక బహుమతి.
* అంతా ప్రేమమయం స్వాతి సపరివార పత్రికలో పదహారు వారాల నవలల పోటీలో బహుమతి.
* అమూల్య అనే కథకు ఆంధ్రభూమి దినపత్రిక నిర్వహించిన కథల పోటీలో బహుమతి.
* తెలుగు జ్యోతి, న్యూజెర్సీ వారు నిర్వహించిన కథలపోటీలో చిన్నమ్మ కథకు బహుమతి.
* నవ్యాంధ్ర పుస్తక సంబరాలలో విశాఖపట్నంలో సన్మానం
* మౌనంగానే ఎదగమని నవలకు అనిల్ అవార్డు.
* అచ్చంగా తెలుగు బృందం నిర్వహించిన ఛందో బద్ధమైన పద్యాలపోటీలలో బహుమతి
* అనుబంధాలు నవలకు నవ్యవీక్లీ ఎనిమిది వారాల నవలల పోటీలో బహుమతి
* చరిత్రలో ప్రబంధ పరమేశ్వరుడు అనే నవలకు నది మాసపత్రిక నవలలపోటీలో బహుమతి.
* లేఖిని సంస్థ వారి మాతృదేవ పురస్కారం, 
* కళానిలయం వారి జీవితకాల సాఫల్య పురస్కారం
* బోయి హైమవతి గారిచే భీమన్న సాహితీనిధి నుండి కొత్తూరి సుబ్బయ్య దీక్షితులు జీవిత పురస్కారం.
*వంశీ సంస్థ వారి వాసిరెడ్డి సీతాదేవి స్మారక పురస్కారం.

## మూలాలు

## బయటి లింకులు
* కథానిలయం జాలస్థలిలో మంథా భానుమతి కథల వివరాలు
* ఫేస్‌బుక్ లో మంథా భానుమతి పేజీ
*bhanuramarao.blogspot.com

వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:రచయిత్రులు
వర్గం:1946 జననాలు
వర్గం:తెలుగు రచయిత్రులు
వర్గం:తూర్పు గోదావరి జిల్లా రచయిత్రులు
టప్ప రోషనప్ప

**టప్ప రోషనప్ప** భారత స్వాతంత్ర్యసమరయోధుడు.
## జీవిత విశేషాలు
ఆయన స్వాతంత్ర్యోద్యమం నుంచి తెలంగాణ తొలి దశ, మలి దశ ఉద్యమానికి బాసటగా నిలిచారు. నిత్యం సమాజం కోసం రైతుల కోసం ఆర్యసమాజం కోసం తన వంతు కృషి చేసారు. స్వతంత్ర ఉద్యమ సమయంలో రజాకర్లకు ఎదురోడి చేసిన పోరాటలను చేసారు. రైతుల కోసం యజ్ఞ యాగాలు చేయడం వల్ల వర్షాలు వస్తాయని అనేక యజ్ఞ కార్యక్రమాలను మండలంలోని వివిధ గ్రామాల్లో నిర్వహిస్తుండేవారు. అంటరాని తనం, కుల వివక్ష పోవాలని ఆర్య సమాజం ద్వారా కార్యక్రమాలు నిర్వహించేవారు. విద్యార్థుల్లో ఆరోగ్య శరీర దారుఢ్యం పెరగడానికి యోగా చేయాలని సూచించేవారాయన.

ఆయనకు భార్య శంకరమ్మతో పాటు ఇద్దరు కుమారులు, రమేష్, వివేక్, నలుగురు కుమార్తెలు ఇందిరమ్మ, సుభద్రమ్మ, జయమ్మ, లక్ష్మి ఉన్నారు. ఆయన ఫిబ్రవరి 9 2017 న తన 92వ యేట మహబూబ్‌నగర్ జిల్లా కేంద్రంలోని ఎస్‌వీఎస్ దవాఖానాలో మరణించారు. 
## మూలాలు

## ఇతర లింకులు

వర్గం:భారత స్వాతంత్ర్య సమర యోధులు
వర్గం:2017 మరణాలు
వర్గం:జనన సంవత్సరం తప్పిపోయినవి
వర్గం:తెలంగాణ స్వాతంత్ర్య సమరయోధులు
చంద్రహాసన్

thumb|చంద్రహాసన్
**చంద్రహాసన్** రాజ్‌కమల్‌ ఫిలిం ఇంటర్నేషనల్‌ అధినేత, సినిమా నిర్మాత. ఆయన ప్రముఖ భారతీయ సినిమా నటులైన కమల్ హాసన్, చారుహాసన్ ల సోదరుడు.
## జీవిత విశేషాలు
ఆయన వృత్తి రీత్యా న్యాయవాది. ఆయన కమల్‌ హాసన్ నిర్మించిన ‘అపూర్వ సహోదరులు’, ‘హేరామ్‌’, ‘విరుమాండి’, ‘ముంబై ఎక్స్‌ప్రెస్‌’, ‘ఉన్నైపోల్‌ ఒరువన్’ చిత్రాలకు సహనిర్మాతగా వ్యవహరించారు. చంద్రహాసన్‌ ప్రస్తుతం కమల్‌ హాసన్‌ సొంత నిర్మాణ సంస్థ 'రాజ్‌కమల్‌ ఫిలిం ఇంటర్నేషనల్‌'కి అధినేతగా వ్యవహరిస్తున్నారు. తన ఇద్దరు సోదరులు సినిమాల్లో నటించినప్పటికీ ఆయన మాత్రం తెర వెనుక ఉండి పనిచేయడానికి ఇష్టపడ్డారు. ఆయన కుమార్తె అను హాసన్‌ ఇందిర, రన్‌, ఆల్వంధన్‌ తదితర సినిమాల్లో నటించారు. ఇప్పుడు కూడా 'ఈజ్‌ దిస్‌ నౌ' అనే ఇంగ్లీష్‌ సినిమాలో చేస్తున్నారు. 'విశ్వరూపం' సినిమా విడుదల విషయంలో ఆటంకాలు వచ్చినప్పుడు చంద్రహాసన్‌ తన వెంటే ఉండి ధైర్యం చెప్పారని ఆయనే తన బలమని కమల్‌హాసన్‌ ఇదివరకు ఓ ఇంటర్వ్యూలో వెల్లడించారు. చంద్రహాసన్‌ 'విరుమంది', 'విశ్వరూపం', 'థూంగవనమ్‌' చిత్రాలకు నిర్మాతగా వ్యవహరించారు.
## అస్తమయం
ఆయన లండన్‌లో ఉన్న తన కుమార్తె అనుహాసన్ వద్ద మార్చి 18 2017 న గుండెపోటుతో మరణించారు. ఆయన భార్య గీతామణి (73) జనవరి 7 2017న మరణించారు.

## మూలాలు

## ఇతర లింకులు

వర్గం:తెలుగు సినిమా నిర్మాతలు
వర్గం:2017 మరణాలు
వర్గం:గుండెపోటు మరణాలు
వర్గం:తమిళ సినిమా నిర్మాతలు
తెల్లాకుల వెంకటేశ్వర గుప్త

**తెల్లాకుల వెంకటేశ్వర గుప్త** హరికథా భాగవతార్, రచయిత. అతను ఉచిత విద్య, ఉచిత భోజనం, ఉచిత ఆశ్రయం కల్పించడమే గాక పేద విద్యార్థులకు ఆయనే బట్టలు కూడా ఉచితంగా ఇచ్చి తన ఇంట్లోనే హరికథను అన్ని మతాల వారికే కాకుండా, అంధులకు కూడా నేర్పించేవాడు. హరికథా భాగవతులుగా ఖండాంతర ఖ్యాతి నార్జించిన వీరగంధం వెంకట సుబ్బారావు ఇతని శిష్యుడు. అతను హరికథా రంగంలో ‘భాగవతారిణి’ సృష్టికర్త. కేవలం పురుషులు మాత్రమే హరికథకులుగా రాణిస్తున్న సంప్రదాయానికి స్వస్తి పలుకుతూ మహిళలను సైతం హరికథా భాగవతారిణిలుగా మలిచాడు. భాషపైన అత్యంత పట్టు సాధించిన పండితుడుగా అతను  కన్యకాపరమేశ్వరి చరిత హరికథ, బుర్రకథ, కట్నాల కాపురం, భగవద్గీత బుర్రకథలు, సుభాష్‌చంద్రబోస్‌ హరికథ రచించాడు.  
## జీవిత విశేషాలు
అతను ప్రకాశం జిల్లా కనిగిరి తాలూకా చిలంకూరు గ్రామంలో ఒక మధ్యతరగతి కుటుంబంలో 1912 ఫిబ్రవరి 6న జన్మించాడు. అతనికి బాల్యం నుండి సంగీత సాహిత్యాలందు ఆసక్తి ఉండేది.  అతను తెనాలి లో స్థిరపడ్డాడు. అతను తెనాలి లోని సర్వకళాకేంద్రంలో సంగీత క్షీర బిరుదాంకితుడైన అంకయ్య వద్ద సంగీతం నేర్చుకున్నాడు. తరువాత ములుకుట్ల సదాశివ శాస్త్రి వద్ద హరికథాగాన ప్రదర్శన కళను అభ్యసించాడు.  తన స్వీయ మెళకువలతో నెమ్మది నెమ్మదిగా ఈ కళలో ఆరితేరాడు. గొప్ప హరికథా భావవతార్ గా గుర్తింపు పొందాడు. తనకు ప్రాప్తించిన హరికథా గాన విద్యను పలువురికి పంచాలనే విశాల లక్ష్యంతో తన గృహాన్నే శిక్షణా కేంద్రంగా మార్చేశాడు.  కుల, మత, వర్ణ, లింగ వివక్షకు తావు లేకుండా ఆశ్రయించిన వారందరికీ సమానంగా విద్యనందించి భాగవతార్‌లుగా తీర్చిదిద్దాడు. అతని వద్ద శిక్షణ పొందిన వారిలో పురుషుల కంటే స్త్రీలే అధికంగా వున్నారు. దేశకాల పాత్రల నెరిగి జనరంజకంగా, మంద్ర, మధ్య, తారాస్థాయిలో శ్రోతలకూ, ప్రేక్షకులకూ కథాంశం సులభంగా, స్పష్టంగా ఆకళింపు అయ్యే విధంగా హరికథా గానం చేయడం అతమొ శైలి.   

హరికథా బోధనకు జీవితాన్ని అర్పణ గావించిన అతను  1978 డిసెంబర్‌ 21వ తేదీన మరణించాడు. అతనిపై గల  గురుభక్తికి సూచనగా వీరగంధం వెంకట సుబ్బారావు అతని స్వస్థలం వినుకొండలో అతని  శిలావిగ్రహాన్ని స్థాపించాడు. హరికథను నేర్చుకున్న ఇతర శిష్యులు గురువు పట్ల అభిమానానికి ప్రతీకగా తెనాలి మారీసుపేటలో అతను నడిపిన కేంద్ర ప్రాంగణంలో గుప్తా విగ్రహాన్ని ఆవిష్కరించారు.  
## పురస్కారాలు
అతని సేవలకు గానూ తెనాలిలో జరిగిన గొప్ప పౌరసభలో "విద్యాదానకర్ణ"  బిరుదునిచ్చి అతనిని  ఘనంగా సన్మానించారు. వాగ్గేయకారుడు  శ్రీహరి నాగభూషణం అతనిని  ‘హరికథా రత్న’ మకుంటంతో నభూతో నభవిష్యతి అన్న రీతిలో సత్కరించాడు. గుంటూరు, రేపల్లె, విజయవాడ, పెనుగొండ, అనకాపల్లి కేంద్రాలలో అతను ఘన సన్మానాలు, సత్కారాలు అందుకున్నాడు.
## మూలాలు

వర్గం:నెల్లూరు జిల్లా హరికథా కళాకారులు
వర్గం:గుంటూరు జిల్లాలో స్థిరపడిన వ్యక్తులు
వర్గం:1912 జననాలు
వర్గం:1978 మరణాలు
కొల్లూరు సత్యనారాయణ శాస్త్రి

right|thumb|250px|కొల్లూరు సత్యనారాయణశాస్త్రి
**కొల్లూరు సత్యనారాయణ శాస్త్రి** (కె.ఎస్.శాస్త్రి) భారత స్వాతంత్ర్యసమరయోధుడు, గాంధీ సెంటర్ వ్యవస్థాపకుడు. ఆయన "విశాఖ గాంధీ"గా సుపరిచితుడు.
## జీవిత విశేషాలు
ఆయన తూర్పు గోదావరి జిల్లా లోని పెద్దాపురం లో 1922 నవంబరు న జన్మించాడు. పాఠశాల విద్యను రాజమండ్రిలోనూ, కళాశాల విద్యను విజయనగరం లోనూ పూర్తిచేసాడు. ఆయన తండ్రి బ్రహ్మాజీ రామశర్మ దేశభక్తుల కుటుంబానికి చెందినవాడు. బాల్యంలో శాస్త్రి ప్రముఖ స్వాతంత్ర్య సమరయోధులు, జాతీయ నాయకుల ప్రభావానికి లోనయ్యాడు. బాల్యం నుండే స్వాతంత్ర్యోద్యమాలలో పాల్గొన్నాడు. ఆయన పోరాటంలో తూర్పుగోదావరి జిల్లాకు సంబంధించిన ఉద్యమాలలో బులుసు సాంబమూర్తి, దుర్గాబాయి దేశ్‌ముఖ్, దువ్వూరి సుబ్బమ్మ వంటి వారితో కలసి పనిచేసాడు.

ఆయన క్విట్ ఇండియా ఉద్యమంలో చేసిన పోరాటానికి గానూ ఆలీపూర్ కాంప్ వద్ద నాలుగు మాసాలు జైలు శిక్ష అనుభవించాడు. తరువాత జైలు నుండి విడుదలై 1944 జనవరిలో నేషనల్ స్టూడెంట్స్ యూనియన్ ను స్థాపించాడు. దాని ఫలితంగా వారి గృహంపై పోలీసు రైడింగ్ జరిగి ఆ యూనియన్ నిషేధించబడింది. 1944 ఏప్రిల్ లో ఆయన స్టేట్ స్టూడెంట్స్ కాంగ్రెస్ ను స్థాపించాడు. ఆయన మహాత్మా గాంధీ కంటే నేతాజీ సుభాష్ చంద్రబోస్ నే ఎక్కువగా అందరి యువకుల వలెనే యిష్టపడేవాడు. కాలానుగుణంగా ఆయన మహాత్మాగాంధీ అహింసా పోరాటానికి దగ్గరయ్యాడు. పట్టుదల కలిగిన కాంగ్రెస్ సభ్యుల ప్రభావంతో ఆయన మాక్క్సిజం పై దృష్టి సారించాడు. కాంగ్రెస్ లో సోషలిస్టుగా మారాడు. స్వాతంత్ర్యం తరువాత ఆయన జయప్రకాష్ నారాయణ యొక్క సోషలిస్టు ఉద్యమాలకు ప్రభావితుడైనాడు.

సామ్యవాదిగా ఆయన ట్రేడ్ యూనియన్ కార్యకలాపాలలో పాల్గొనేవాడు. ఆయన ఆల్ ఇండియా NMDC వర్కర్స్ ఫెడరేషన్ కు 14 సంవత్సరాల పాటు జనరల్ సెక్రటరీగా పనిచేసాడు. బొబ్బిలి సీతానగరం సుగర్ ఫాక్టరీ ఉదంతం మూలంగా ఆయన గ్రామీణ ప్రజానీకానికి దగ్గరయ్యాడు. ఆ సంస్థ రాష్ట్ర ప్రభుత్వ అధ్వర్యంలోని నిజాం సుగర్స్ చే చడుపబడుతూ ప్రైవేట్ వ్యక్తుల పరం చేయడానికి వ్యతిరేకంగా 14 రోజులపాటు ఆమరణ నిరాహార దీక్షను చేపట్టాడు.

ఆయన 1985 లో గాంధీ సెంటర్ స్థాపించడంతో గుర్తింపు పొందాడు. ఈ సంస్థ పేదరిక నిర్మూలన, గ్రామ స్వరాజ్యం, మతసమరస్యం పై వర్క్ షాపులు, సెమినార్లు నిర్వహించేది.

ఈ సంస్థ ద్వారకా నగర్ లోని బాపూ భవన్ లో గాంధీజీ జీవితం, తత్వం పై అనేక పుస్తకాలతో కూడిన గ్రంథాలయాన్ని కూడా నిర్వహించింది.

గాంధీ, నెహ్రూ, సర్ధార్‌ వల్లబాయ్‌ పటేల్‌ లాంటి గొప్ప స్వాతంత్ర్య సమరయోధులతో ఆయనకు సాన్నిహిత్యం ఉంది. వారితో కలిసి పనిచేశారు. ముఖ్యంగా శాస్త్రిపై గాంధీ ప్రభావం ఎక్కువగా ఉంది. ఏం సాధించాలన్నా గాంధేయ మార్గమే శరణ్యమని ఆయన గట్టిగా నమ్మేవారు. జీవితాంతం అదే మార్గాన్ని ఆయన అనుసరించారు. అదే మార్గంలో వెళ్లాలని అందరికీ చెప్పేవారు. ఆయన ప్రముఖ స్వాతంత్య్రసమరయోధుడు మద్దూరి అన్నపూర్ణయ్యకు స్వయానా బావమరిది. విశాఖనగరంలో గాంధీ సెంటర్‌ వ్యవస్ధాపక కార్యదర్శిగా 40 ఏళ్లుగా ఉన్నారు. వివిధ ట్రేడ్‌ యూనియన్లకు నాయకుడిగా వ్యవహరించారు.

## అస్తమయం
ఆయన డిసెంబరు 13 2016 న తన 95వ యేట మరణించారు. ఆయనకు భార్య రమణమ్మ, కొడుకు వెంకటరమణ, కోడలు ప్రభ, మనవరాలు శ్రావ్య ఉన్నారు.

## మూలాలు

## ఇతర లింకులు
* KS Sastry: An eminent Gandhian

వర్గం:భారత స్వాతంత్ర్య సమర యోధులు
వర్గం:2016 మరణాలు
వర్గం:తూర్పు గోదావరి జిల్లా స్వాతంత్ర్య సమర యోధులు
వర్గం:జనన సంవత్సరం తప్పిపోయినవి
వర్గం:గాంధేయవాదులు
వర్గం:తూర్పు గోదావరి జిల్లా కార్మిక నాయకులు
మట్టపల్లి చలమయ్య

thumb|మట్టపల్లి చలమయ్య
**మట్టపల్లి చలమయ్య** పారిశ్రామికవేత్త, ప్రముఖ దాత.
## జీవిత విశేషాలు
ఆయన 1923 నవంబరు 19న తూర్పుగోదావరి జిల్లా సామర్లకోటలో జన్మించారు. ఎస్‌ఎస్‌ఎల్‌సీ వరకే చదువుకున్నా 17 ఏళ్ల ప్రాయంలోనే తండ్రికి అండగా వ్యాపార రంగంలోకి ప్రవేశించి ప్రముఖ పారిశ్రా మికవేత్తగా ఎదిగారు. 1941లో బర్మా నుంచి వలస వచ్చి, సామర్లకోట రైల్వేస్టేషన్‌కు చేరుకున్న శరణార్థులకు ప్రతిరోజు 5వేల మందికి అన్నం పెట్టి ఆకలి తీర్చారు.
## సామాజిక సేవలు
ఆయన నగరంలో పలు చోట్ల విరివిగా అన్నదానం కార్యక్రమాలను చలమయ్య నిర్వహించడం లేదా అటువంటి కార్యక్రమాలకు భారీ మొత్తంలో విరాళాలు అందివ్వడం చేస్తుండేవారు. రోడ్ల పక్కన, పేవ్‌మెంట్లపైన రాత్రులందు నిద్రించే అభాగ్యులకు దుప్పట్లు, తువ్వాలు పంపిణీ చేయడం, నగదు సాయం చేయడం ఆయనకు నిత్యకృత్యంగా ఉండేది. నగరంలోని అనేక చిన్న, పెద్ద వ్యాపార సంస్థలను చలమయ్య చేతులమీదుగా ప్రారంభించడం గతకొన్ని దశాబ్దాలుగా వస్తున్న సంప్రదాయం. చలమయ్య చేతులమీదుగా వ్యాపారం ప్రారంభిస్తే రాణిస్తుందనేది వ్యాపారుల నమ్మిక.

1940వ దశకంలో ప్రారంభించిన అన్నదాన కార్యక్రమాన్ని ఆయన తుదిశ్వాస విడిచేంత వరకు 70 ఏళ్లుగా సాగుతున్న ఈ అన్నదాన యజ్ఞాన్ని తన తదనంతరం కూడా కొనసాగించాలని కుమారులకు ఆయన సూచించారు. రాష్ట్రంలోని అనేక దేవాలయాల నిర్మాణాలకు ఆయన విరాళాలిచ్చారు. లోక కల్యాణార్థం ఎక్కడ క్రతువులు నిర్వహించినా అక్కడ తప్పనిసరిగా అన్నప్రసాదాలను అందించేందుకు చలమయ్య ముందుండేవారు. ఆర్‌. ఎస్. ఎస్. భావాలు కలిగిన చలమయ్య సంఘ్‌పరివార్‌కు చెందిన ముఖ్యనేతలు అశోక్‌ సింఘాల్‌, ప్రవీణ్‌ తొగాడియా వంటి వారితో సంబంధాలను నెరిపారు.

## అస్తమయం
ఆయన ఫిబ్రవరి 20 2017 న గుండెపోటుతో మరణించారు. ఆయనకు భార్య, ముగ్గురు కుమారులు ఉన్నారు.
## మూలాలు

## ఇతర లింకులు

వర్గం:1923 జననాలు
వర్గం:2017 మరణాలు
వర్గం:సంఘ సేవకులు
వర్గం:తూర్పు గోదావరి జిల్లా పారిశ్రామికవేత్తలు
వర్గం:తూర్పు గోదావరి జిల్లా సామాజిక కార్యకర్తలు
వర్గం:తూర్పు గోదావరి జిల్లా అన్నదాతలు
మీనాకుమారి (నటి)

తెనాలిలో జన్మించిన మీనాకుమారి అన్నాచెల్లెలు సినిమాలో చలంతో హీరోయిన్ గా నటించింది. మీనాకుమారి తొలి చిత్రం ప్రముఖ నటి చంద్రకళ తండ్రి నిర్మించిన " శ్రీరామాంజనేయ యుద్ధం" (1958). ఈమెకు చిన్నతనములోనే పెళ్ళి అయిపోయింది. భర్త సినిమా పంపిణీదారుడైనందున భార్యను నటి చేయాలన్న ఉద్దేశములో నాట్యం, నటనలలో తర్ఫీదు ఇప్పించారు. ఈమె సుమారు 200 సినిమాలలో నటించారు. హీరోయిన్‌ గా నటించిన ఏకైక సినిమా "అన్నాచెల్లెలు " 

## సినిమాలు
ఈమె నటించిన తెలుగు సినిమాల పాక్షిక జాబితా:
# అగ్గిమీద గుగ్గిలం (1958)
# శ్రీరామాంజనేయ యుద్ధం (1958)
# పెళ్ళి మీద పెళ్ళి (1959)
# మనోరమ (1959)
# సతీ సుకన్య (1959)
# అన్నా చెల్లెలు (1960)
# సహస్ర శిరచ్ఛేద అపూర్వ చింతామణి (1960)
# బికారి రాముడు (1961)
# వరలక్ష్మీ వ్రతం (1961)
# వెలుగునీడలు (1961)
# గులేబకావళి కథ (1962)
# దక్షయజ్ఞం (1962)
# బందిపోటు (1963)
# ఉయ్యాల జంపాల (1965)
# ప్రమీలార్జునీయము (1965)
# శివరాత్రి మహత్యం (1965)
# సత్య హరిశ్చంద్ర (1965)
# కలసిన మనసులు (1966)
# శ్రీమతి (1966)
# మా వదిన (1967)
# శ్రీ శ్రీ శ్రీ మర్యాద రామన్న (1967)
# ఎవరు మొనగాడు (1968)
# కలసిన మనసులు (1968)
# అన్నదమ్ములు (1969)
# ఏకవీర (1969)
# టక్కరి దొంగ చక్కని చుక్క (1969)
# బుద్ధిమంతుడు (1969)
# రాజసింహ (1969)
# విచిత్ర కుటుంబం (1969)
# ప్రేమనగర్ (1971)
# విచిత్ర దాంపత్యం (1971)
# సతీ అనసూయ (1971)
# పంజరంలో పసిపాప (1973)
# రామయ తండ్రి (1975)
# జీవితంలో వసంతం (1977)

ఇంకా  చెల్లెలి కాపురం, వాల్మీకి, మర్మయోగి, ఉండమ్మా బొట్టుపెడతా, సి.ఐ.డి లాంటి చిత్రాలలో నటించారు.

## మూలాలు

## బయటి లింకులు
*

వర్గం:తెలుగు నటీమణులు
కె.సి.శేఖర్‌బాబు

**కె.సి.శేఖర్‌బాబు** తెలుగు సినిమా నిర్మాత. 
## జీవిత విశేషాలు
ఆయన 1946 మే 1 న ఆయన జన్మించారు. మమత, సంసారబంధం, గోపాలరావుగారి అమ్మాయి, ముఠామేస్త్రీ, సర్ధార్,సాహస సామ్రాట్, భార్గవ రాముడు, ఎంత బావుందో! చిత్రాలను నిర్మించారు. ఫిలిం సెంట్ర‌ల్ బోర్డ్ చైర్మ‌న్ గా, ప్రొడ్యూస‌ర్ కౌన్సిల్ సెక్ర‌ట‌రీగాగా ఆయ‌న ప‌నిచేశారు. ద‌క్షిణాది ఫిలించాంబ‌ర్ క‌మిటీ మెంబ‌ర్ గా సేవ‌లందించారు.

## అస్తమయం
ఆయన జూబ్లీహిల్స్ ఫిలింనగర్‌లోని తన నివాసంలో గుండెపోటుతో ఫిబ్రవరి 24 2017 న మరణించారు.

## మూలాలు

## ఇతర లింకులు

* Senior producer KC Sekhar Babu passes away

వర్గం:తెలుగు సినిమా నిర్మాతలు
వర్గం:1946 జననాలు
వర్గం:2017 మరణాలు
అనిత (సహాయ నటి)

**[[అనిత]]** తెలుగు చలనచిత్ర నటి. ఈమె ఎక్కువగా తల్లి, చెల్లి వంటి క్యారెక్టర్ పాత్రలలో నటించి రాణించింది.
## జీవిత విశేషాలు
ఈమె అసలు పేరు రామాకుమారి. ఈమె 1954, డిసెంబరు 8న మచిలీపట్నంలో జన్మించింది. ఈమె తల్లి వాణీబాల ప్రఖ్యాత రంగస్థల కళాకారిణి. ఆమె తేనెమనసులు వంటి కొన్ని చలనచిత్రాలలో కూడా నటించింది. అనిత తండ్రి నందనరావు. ఈమె బాల్యంలో సాంప్రదాయ నృత్యం నాగేశ్వర శర్మ వద్ద నేర్చుకుంది.  ఈమె భర్త 2002లో మరణించాడు. ప్రస్తుతం ఈమె తన కుమార్తె వద్ద బెంగళూరులో నివసిస్తున్నది.

## సినిమారంగం
ఈమె తండ్రి, నటి నిర్మలమ్మ భర్త కృష్ణారావు స్నేహితులు. కృష్ణారావు ప్రోద్బలంతో అనిత సినిమా రంగంలో ప్రవేశించింది. ఈమె సి.ఎస్.రావు దర్శకత్వంలో 1968లో వచ్చిన నిండు సంసారం చిత్రంలో ఎన్.టి.రామారావుకు అవిటి చెల్లెలి పాత్రలో మొట్టమొదటిసారి నటించింది. తరువాత 1996 వరకు అనేక తెలుగు, కన్నడ చిత్రాలలో సహాయ నటిగా, కథా నాయికగా నటించింది. ఈమె నటించిన ఆఖరి సినిమా పెళ్ళిసందడి. ఈమె **[[కలవారి కోడలు]]** వంటి కొన్ని టెలివిజన్ సీరియళ్లలో కూడా నటించింది. నటి రాధకు కొన్ని సినిమాలలో గాత్రసహకారం అందించింది.
## సినిమాల జాబితా
ఈమె నటించిన సినిమాల పాక్షిక జాబితా:

## మూలాలు

## బయటి లింకులు

వర్గం:తెలుగు సినిమా నటీమణులు
వర్గం:1954 జననాలు
వర్గం:కృష్ణా జిల్లా సినిమా నటులు
పార్వతి జయరామ్

**పార్వతి, **ప్రముఖ దక్షిణ భారత నటి. ఆమె అసలు పేరు** అశ్వతి కురుప్. **పార్వతి ప్రఖ్యాత శాస్త్రీయ నాట్య కళాకారిణి కూడా. ఆమె ఎక్కువగా మలయాళ సినిమాల్లో నటించింది.

1986 నుండి 1993 వరకు పార్వతి మలయాళ సినీ పరిశ్రమలో నటిగా పనిచేసింది. ఆమె నటించిన మొదటి సినిమాకు లెనిన్ రాజేంద్రన్  దర్శకత్వం వహించాడు. కానీ ఆ సినిమా మధ్యలోనే ఆగిపోయింది. 1986లో  నటుడు, దర్శకుడు బాలచంద్ర మేనన్ దర్శకత్వంలో  వివహితరే ఇతిలే సినిమాతో మలయాళ సినీ రంగానికి పరిచయం అయ్యింది ఆమె. ఆమె నటించిన చిత్రాల్లో అమృతం గామయే, ఒరు  మిన్నమినుంగింటే నురుంగువెట్టం, తూవనతూంబికల్ (1987),  పొనముట్టయిదున్న తరవు (1989), వడక్కునొక్కియంత్రం, పెరువన్నపురతే విశేషంగళ్, కిరేదం (1989) వంటివి విజయవంతమైన చిత్రాలుగా నిలిచాయి.

1992లో మలయళ నటుడు జయరాంను వివాహం చేసుకుంది పార్వతి. జయరాంతో కలసి ఆమె ఎన్నో చిత్రాల్లో నటించింది. పెళ్ళైన తరువాత  ఆమె సినిమాల్లో నటించడం క్రమంగా మానేసింది. ప్రస్తుతం ఆమె  కుటుంబంతో కలసి చెన్నైలో నివసిస్తోంది. ఆమెకు ఒక కొడుకు  కాళిదాస్ జయరాం, కుమార్తె మాళవికా జయరాం.

## వ్యక్తిగత జీవితం
తిరువల్లాలోని కవియూర్ లో జన్మించింది ఆమె. రామచంద్ర కురుప్, పద్మ భాయ్ ల ముగ్గురు సంతానంలో రెండో కుమార్తె పార్వతి. ఆమె తండ్రి అలప్పుళలోని చంపకులానికి చెందినవారు కాగా, తల్లి సొంత ఊరు తిరువెల్లాలోని కవియూర్. ఆమె అక్క జ్యోతి, చెల్లెలు  దీప్తి (చనిపోయారు). తిరువెల్లాలోని దేవస్వం బోర్డు హైయర్ సెకెండరీ స్కూల్ లో ప్రాథమిక విద్యను అభ్యసించిందామె. అదే స్కూలులో ఆమె  తల్లి లెక్కల ఉపాధ్యాయినిగా పని చేసేది. చంగనచెర్రీలో ఎన్.ఎస్.ఎస్. హిందూ కళాశాలలో ఇంటర్మీడియట్ వరకూ చదివింది పార్వతి. అక్కడ చదువుకునే సమయంలోనే లెనిన్ రాజేంద్రన్ తన సినిమాలో హీరోయిన్ గా ఆమెను ఎంపిక చేసుకున్నాడు. అయితే ఆ సినిమా ఆగిపోయింది.  తరువాత ఆమె బాలచంద్రన్ మేనన్ దర్శకత్వంలో వివహితరే ఇతిలే (1986) సినిమాలో కథానాయికగా నటించింది. అప్పటికి ఆమె వయసు 16 సంవత్సరాలే కావడం విశేషం.

## మూలాలు

వర్గం:1969 జననాలు
వర్గం:జీవిస్తున్న ప్రజలు
తవ్వా రుక్మిణి రాంరెడ్డి

**తవ్వా రుక్మిణి రాంరెడ్డి** ప్రముఖ కార్టూనిస్టు, నాటక కర్త, వ్యంగ్య రచయిత. ప్రజానాట్య మండలిలో పనిచేసిన రాంరెడ్డి పలు కార్యక్రమాల్లో చురుగ్గా పాల్గొన్నారు. గతంలో వరంగల్‌ జిల్లా డోర్నకల్‌ ఎఈవోగా పనిచేశారు.
## జీవిత విశేషాలు
1945 ఏప్రిల్ లో డోర్నకల్ లో జన్మించిన రాంరెడ్డి బిఎస్సీ వరకు చదివారు. వృత్తిరీత్యా టీచర్ అయినప్పటికీ అనేక కథలు రాసారు. ఇటు రచయితగా, కార్టూనిస్టుగా ఎంతో పేరు తెచ్చుకున్నారు. వివిధ వారపత్రికల్లో, మాస పత్రికల్లో 15వందలకు పైగా కార్టూన్లు వేసారు. గులాబి, కోతులు, నీడ అనే నవలల్ని కూడా రచించారు. మూడుసార్లు జాతీయ స్థాయిలో పురస్కారాలను పొందారు. 10టీవిలో ప్రసారమైన మాయా మశ్చింద్రా అనే కార్యక్రమానికి చాలాకాలం పాటు సేవలందించారు. 2013 లో తెలుగు యూనివర్శిటీ రాంరెడ్డికి కీర్తి ప్రతిష్ఠాపురస్కారం అందజేసి సత్కరించింది. రుక్మిణి అనేక పలు కథల్ని తెలుగులోకి అనువదించారు.

వరంగల్‌ జిల్లా డోర్నకల్‌కు చెందిన రాంరెడ్డి మహబూబాబాద్‌ (మానుకోట) పట్టణంలో స్థిరపడ్డారు. తెలంగాణ సమాజ తీరుతెన్నులను కళ్లకు కడుతూ ‘మాయ’ అనే నాటికను రచించి విస్తృతంగా ప్రదర్శనలిచ్చారు. 1500కి పైగా కార్టూన్లు, 100కు పైగా వ్యంగ్య రచనలు చేశారు. మూడుసార్లు జాతీయ అవార్డులు అందుకున్నారు.

## అస్తమయం
కొంతకాలం నుంచి అనారోగ్యంతో బాధపడుతున్న ఆయన హైదరాబాద్‌లోని నిమ్స్‌లో చికిత్స పొందుతూ సెప్టెంబరు 14 2016 న మరణించారు. ఆయనకు భార్య, కుమారుడు, ముగ్గురు కుమార్తెలు ఉన్నారు.
## మూలాలు

వర్గం:1945 జననాలు
వర్గం:భారతీయ కార్టూనిస్టులు
వర్గం:తెలుగు రచయితలు
వర్గం:2016 మరణాలు
వర్గం:వ్యంగ్య చిత్రకారులు
జయభారతి(నటి)

**జయభారతి** (జననం 1954) దక్షిణ భారత సినిమా నటి. ఈమె ప్రధానంగా మలయాళ సినిమాలలో నటించింది. 1966లో ఈమె తన 13వ యేట సినిమా  కెరీర్‌ను ప్రారంభించింది. ఈమె రెండు కేరళ రాష్ట్ర ఉత్తమ నటి పురస్కారాలు అందుకొంది.

1971లో ప్రేమ్‌ నజీర్ సరసన పి.వేణు దర్శకత్వాన సి.ఐ.డి.నజీర్ సినిమాతో హీరోయిన్‌గా మారింది జయభారతి. ఆ తరువాత మలయాళంలో ఈమె  అత్యంత విజయవంతమైన నటిగా ఎదిగింది.  అప్పటి పెద్ద హీరోలైన మధు, విన్సెంట్, జయన్, ఎం.జి.సోమన్, కమల్ హాసన్, రజనీకాంత్ వంటి వారి సరసన నటించింది. 1970, 80లలో  జయభారతి-ఎం.జి.సోమన్ ఉత్తమ జంటగా పేరు పొందింది. ఈమె మలయాళంతో పాటు తమిళ, తెలుగు, హిందీ చిత్రాలలో కూడా కనిపించింది.
## జీవిత విశేషాలు
జయభారతి అసలు పేరు లక్ష్మీభారతి. ఈమె శివశంకరపిళ్లై, శారద దంపతులకు తమిళనాడులోని ఈరోడ్‌లో 1954లో జన్మించింది. ఈమె తన ఐదవ యేట నుండే కళామండలం నటరాజన్, రాజారాం, వళువూర్ సామ్రాజ్ పిళ్లైల వద్ద నృత్యం, నటనలలో శిక్షణ పొందింది. మలయాళ నటుడు జయన్ ఈమె సమీప బంధువు. ఈమె 1966లో సినిమాలలో నటించడం ప్రారంభించింది. సుమారు 400 సినిమాలలో నటించింది. ఈమె భరతన్‌ దర్శకత్వంలో నటించిన *రతినిర్వేదమ్*మలయాళ సినిమా రంగాన్ని ఒక మలుపు తిప్పింది. ఈ సినిమాలో ఈమె నటించిన శృంగార దృశ్యాలు ప్రేక్షకుల గుండెలలో కోరికలు పుట్టించింది. అంతవరకు సమాంతర సినిమాలకు మారుపేరుగా ఉన్న మలయాళ సినిమా రంగం ఈ సినిమాతో పోర్న్ స్థాయికి దిగజారిందనే విమర్శలు వచ్చినా ఈ సినిమా బాక్స్ ఆఫీస్ వద్ద  గొప్ప విజయవంతమై చరిత్రను సృష్టించింది.

ఈమె 1973లో హరి పోతన్‌ను వివాహం చేసుకుంది కానీ 1974లో విడాకులు తీసుకుంది. తిరిగి 1979లో మలయాళ నటుడు సత్తార్‌ను వివాహం చేసుకుంది. ఈ జంట 1987లో విడిపోయింది. వీరికి 1984లో  క్రిష్ జె.సత్తార్ (ఉన్నికృష్ణన్) జన్మించాడు.
     
### తెలుగు సినిమాల జాబితా
జయభారతి నటించిన తెలుగు సినిమాల పాక్షిక జాబితా:
# లక్ష్మి (2006 సినిమా) - 2006
# ముత్తు (డబ్బింగ్ సినిమా) -1995
# స్వామియే శరణం అయ్యప్ప (డబ్బింగ్ సినిమా) -1981
# అల్లావుద్దీన్ అద్భుత దీపం (డబ్బింగ్ సినిమా) -1979
# శృంగార లీల (డబ్బింగ్ సినిమా) -1976
# సికింద్రాబాద్ సి.ఐ.డి. (డబ్బింగ్ సినిమా) -1971
# పూలపిల్ల (డబ్బింగ్ సినిమా) -1968
# అనుభవించు రాజా అనుభవించు (డబ్బింగ్ సినిమా) -1968

### తమిళ సినిమాలు
* మరుపక్కమ్
* మైఖేల్ మదన కామ రాజన్

## మూలాలు

## బయటి లింకులు

* 

వర్గం:1950 జననాలు
వర్గం:జీవిస్తున్న ప్రజలు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
సారిక(నటి)

**సారిక** (జననం 1960 డిసెంబరు 5) భారతీయ నటి. ఆమె కమల్ హాసన్ మొదటి భార్య, శృతి హాసన్ కు తల్లి. ఆమె అసలు పేరు సారికా ఠాకూర్.

## తొలినాళ్ళ జీవితం
సారిక ఢిల్లీలో జన్మించింది. ఆమె తల్లిదండ్రులు మరాఠీ,  రాజపుత్ర  వంశాలకు చెందినవారు. సారిక చిన్నతనంలోనే ఆమె  తండ్రి వారి కుటుంబాన్ని వదిలిపెట్టి వెళ్ళిపోయాడు. దానితో కుటుంబాన్ని పోషించేందుకు ఆమె పని చేయక తప్పలేదు. ఆమె అసలు పాఠశాలకే వెళ్ళలేదు. 

## కెరీర్
సారిక తన 4వ ఏటనే సినిమాల్లో బాలనటిగా మారింది. 1960ల్లో బాలీవుడ్ సినిమాల్లో బాలనటిగా కెరీర్ మొదలు పెట్టింది ఆమె. 1967లో ఆమె బాల్య నటిగా నటించిన హంరాజ్ సినిమా మంచి విజయవంతమైంది. ఆ సినిమాలో ఆమె నటి విమీ కూతురుగా నటించింది. ఆమె ఎన్నో బాలల చిత్రాల్లో (ఆశీర్వాద్) నటించింది. ఆ తరువాత ఆమె రాజశ్రీ ప్రొడక్షన్స్ లో ఎన్నో సినిమాల్లో నటించింది. నటుడు సచిన్సరసన ఎన్నో హిందీ, మరాఠీ సినిమాల్లో నటించింది. వారిద్దరూ కొంత  కాలం డేటింగ్ కూడా చేశారు. సచిన్ తో విడిపోయాకా, నటుడు, మోడల్  అయిన దీపక్ ప్రశార్ తో కొన్నాళ్ళు డేటింగ్ చేసింది. సారికకు కరిష్మా  సినిమా ద్వారా కమల్ హాసన్ పరిచయం అయిన, వారిద్దరూ  సన్నిహితం అయ్యారు.

## మూలాలు

వర్గం:1962 జననాలు
వర్గం:జీవిస్తున్న ప్రజలు
వర్గం:భారత మహిళా ఫ్యాషన్ డిజైనర్లు
పెళ్ళాంతో పనేంటి

**పెళ్ళాంతో పనేంటి** 2003 లో ఎస్. వి. కృష్ణారెడ్డి దర్శకత్వంలో వచ్చిన సినిమా. ఇందులో వేణు, లయ ప్రధాన పాత్రలు పోషించారు.

## కథ
మధు (వేణు) ఒక బ్యూటీపార్లర్ నడుపుతుంటాడు. అతనికి ప్రేమ, పెళ్ళిళ్ళ మీద నమ్మకం ఉండదు. శిరీష (లయ), కల్యాణి అతన్ని ప్రేమిస్తున్నామని వెంటపడుతుంటారు. చివరికి మధు మనసు మార్చుకుని వీరిద్దరిలో ఎవరిని పెళ్ళి చేసుకున్నాడనేది మిగతా కథ.

## తారాగణం
* వేణు
* లయ
* కల్యాణి
* కోట శ్రీనివాసరావు
* గిరిబాబు
* బ్రహ్మానందం
* కొండవలస లక్ష్మణ రావు
* గుండు హనుమంతరావు
* ఉత్తేజ్
* ఆలీ
* మిఠాయి చిట్టి
* వైజాగ్ ప్రసాద్
* గణేష్
* అనంత్
* ప్రభాకర్
* తెలంగాణ శకుంతల
* రజిత
* మాస్టర్ సంతోష్ రెడ్డి
* బేబీ ఉషారాణి

## పాటల జాబితా
ఎన్ని జన్మలుఅయినా చాలవా 

కూసింది కోయిల 

మల్లేచెట్టు నిన్నుచూసి 

ఓలమ్మో 

ఓకనిమషం అయినా 

వినడో 

## మూలాలు

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:2003 తెలుగు సినిమాలు
వర్గం:గుండు హనుమంతరావు నటించిన సినిమాలు
నేరం నాది కాదు ఆకలిది

ఇది 1976 లో విడుదలైన తెలుగు చిత్రం. హిందీలో విజయవంతమైన 'రోటీ' (రాజేష్ ఖన్నా, ముంతాజ్) చిత్రం ఆధారంగా నిర్మితమైనది. క్రైమ్ అండ్ పనిష్మెంట్ తరహాలో కథ సాగుతుంది. మంచి కథనం, అభినయాలతో సాగే చిత్రం. మంచిని సమాధి చేస్తారా, పబ్లిక్ రా ఇది అన్నీ తెలిసిన పబ్లిక్ రా, హైదరబాద్ బుల్ బుల్ మొదలైన పాటలున్నాయి.
## నటీనటులు
* ఎన్.టి. రామారావు
* మంజుల
* లత
* మురళీమోహన్
* గుమ్మడి
* త్యాగరాజు
* జయమాలిని 

## సాంకేతిక వర్గం

* దర్శకుడు: ఎస్.డి.లాల్ 
* మాటలు: గొల్లపూడి మారుతీరావు 
* కథ: జీవన్ ప్రభ, ఎం.దేశాయ్ 
* సంగీతం: చెళ్లపిళ్ల సత్యం 
* ఛాయాగ్రహణం: పి.దేవరాజ్ 
* గీత రచయితలు:ఆరుద్ర ,సింగిరెడ్డి నారాయణరెడ్డి 
* నేపథ్య గానం: శ్రీపతి పండితారాద్యుల బాలసుబ్రహ్మణ్యం , పులపాక సుశీల,శిష్ట్లా జానకి 
* కూర్పు: కె.బాబు 
* నిర్మాత: వై.వి.రావు 
* నిర్మాణ సంస్థ: రవిచిత్ర ఫిలింస్ 
* విడుదల:22:07:1976.

## చిత్రకథ
రామారావుకు ఒక నేరం వల్ల జైలు శిక్ష విధించబడుతుంది. చేతులకు బేడీలతొనే తప్పించుకుని ఒక రైలు ఎక్కుతాడు. రైల్లో మురళీ మోహన్ పరిచయమౌతాడు. ఐతే రామారావు చేతులకున్న బేడీలు చూసి మురళి మోహన్ రైలు చైను లాగబోతాడు. పెనుగులాటలో మురళీ మొహన్ చనిపోతాడు. తర్వాత రామారావు గుడ్డి వాళ్ళైన మురళి మోహన్ తల్లి తండ్రులను (గుమ్మడి, ---) కలుస్తాడు. ఆ వూరిలోనే మంజుల ఉంటుంది. అక్కడి వ్యాపారస్తుడి దుర్మార్గాలు, అతన్ని రామారావు ఎదుర్కోవడం, రామారావు కోసం పోలీసుల గాలింపు, మరణించాడనుకున్న మురళీమోహన్ కాలుపోగొట్టుకుని తిరిగిరావడం, గుమ్మడికి నిజం తెలియడం .. ఇవి కథాంశాలు.

## పాటలు
# ఓ హైదరాబాద్ బుల్ బుల్ హే చార్మినార్ చంచాల్ - ఎస్.పి.బాలసుబ్రహ్మణ్యం - రచన: డా.సినారె
# చెకుముకి రవ్వ చినబోయింది ఓ యమ్మా అది గుప్పున - పి.సుశీల బృందం - రచన: డా.సినారె
# డైమండ్ రాణి గులాబీ బుగ్గ నీదే హాయ్ ఆటేన్ రాజ - ఎస్.జానకి - రచన: ఆరుద్ర
# పబ్లిక్ రా ఇది అన్నీ తెలిసిన పబ్లిక్ రా అహ అసలు తెలుసు - ఎస్.పి.బాలసుబ్రహ్మణ్యం - రచన: డా.సినారె
# మంచిని సమాధి చేస్తారా ఇది మనుషులు చేసే పనియేనా - ఎస్.పి.బాలసుబ్రహ్మణ్యం - రచన: డా.సినారె

## మూలాలు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:ఎన్టీఆర్‌ సినిమాలు
వర్గం:గుమ్మడి నటించిన సినిమాలు
వర్గం:జయమాలిని నటించిన సినిమాలు
భీష్మ సుజాత

సుజాత పాతతరం సినిమానటి. ఈమె తెలుగు, కన్నడ, తమిళ చిత్రాలలో నటించింది. భీష్మ సినిమాలో మత్స్యగంధి వేషం వేసి 'హైలో హైలెస్సా హంస కదా నా పడవ' అనే పాట ద్వారా ప్రేక్షకుల అభిమానాన్ని చూరగొని వారి మనసులలో **'భీష్మ' సుజాత** గా నిలిచిపోయింది. 

## జీవిత విశేషాలు
ఈమె అసలు పేరు సరోజిని. ఈమె గుంటూరు జిల్లా, తెనాలి మండలం, చినరావూరు గ్రామంలో ఒక వ్యవసాయ కుటుంబంలో సూరయ్య, వెంకటరత్నమ్మ దంపతులకు జన్మించింది. ఈమెకు బాల్యం నుండే సంగీతం, నాట్యం నేర్పించారు. ఎం.ఎస్.శైవ అనే నాట్యాచార్యుని వద్ద ఈమె కూచిపూడి నాట్యం నేర్చుకుంది. ఈమె విద్యాభ్యాసం తెనాలి మునిసిపల్ హైస్కూలులో సాగింది. హైస్కూలులో ఉన్నప్పుడే ఈమె నాటకాలలో నటించడం మొదలుపెట్టింది. బేబి సుజాత & పార్టీ పేరుతో ఒక డ్యాన్స్ ట్రూపు పెట్టి నాట్యప్రదర్శనలు ఇచ్చింది. ఈమె నాట్యకౌశలానికి మెచ్చి 11 ఏళ్ల అతి పిన్న వయసులోనే భువనగిరిలో నృత్య ఉపాధ్యాయురాలిగా ఉద్యోగం లభించింది. సినిమాలలో నటించాలనే కోరికతో చెన్నైకి చేరుకుని సినిమాలకు ప్రయత్నిస్తూనే నాటకాలలో నటించింది. పంజరంలో పక్షులు అనే నాటక ప్రదర్శనలో ఈమెను చూసిన పిఠాపురం రాజా గారి మనవడు ఎం.ఎం.కె.ఆప్పారావు ఇష్టపడి పెళ్ళి చేసుకున్నాడు. పెళ్ళి తరువాత ఈమె సినిమాలకు కొంతకాలం దూరంగా ఉండి ఆంధ్ర మహిళాసభలో మెట్రిక్ చదివింది. రాజావారి ఆస్తిపాస్తులు కోర్టు వ్యవహారాలలో చిక్కుకుని ఆర్థిక ఒడిదుడుకులు ఏర్పడి ఈమె మళ్ళీ సినిమాలలో నటించాల్సి వచ్చింది. 1991 వరకు సినిమాలలో నటించి ప్రస్తుతం చెన్నైలో కుమారుని వద్ద నివసిస్తున్నది.
## నాటకరంగం
ఈమె చింతామణి, శ్రీకాళహస్తి మహాత్మ్యం, శాంతినివాసం, మనోహర, పంజరంలో పక్షులు, బాలనాగమ్మ, చాణక్య చంద్రగుప్త, శ్రీకృష్ణతులాభారం మొదలైన అనేక నాటకాలలో నటించి పేరుగడించింది. సూరవరపు వెంకటేశ్వర్లు, కాళిదాసు కోటేశ్వరరావు, పద్మనాభం, మాడా వెంకటేశ్వరరావు, స్థానం నరసింహారావు, టి.జి.కమలాదేవి, వాణిశ్రీ, జమున, ఎస్.వి.రంగారావు, శారద, రామకృష్ణ, నాగభూషణం, వల్లం నరసింహారావు, జి.వరలక్ష్మి మొదలైన నటీనటులతో కలిసి నాటకాలలో నటించింది.
## సినిమారంగం
ఈమె 60కి పైగా తెలుగు సినిమాలలో, నాలుగైదు తమిళ సినిమాలలో, కొన్ని కన్నడ సినిమాలలో, ఒక ఒరియా సినిమాలో నటించింది. అవకాశాలు తగ్గినప్పుడు రాజసులోచన, సుకుమారి, మంజుల, కుయిలీ, జ్యోతిలక్ష్మి, సిల్క్‌స్మిత మొదలైన వారికి తమిళం నుండి తెలుగులోనికి వచ్చిన అనేక సినిమాలకు డబ్బింగ్ చెప్పింది.

ఈమె నటించిన సినిమాలలో కొన్ని:

# భక్త అంబరీష (1959) - మహాలక్ష్మి
# దీపావళి (1960) - రంభ
# కన్నకొడుకు (1961)
# నాగార్జున (1962)
# భీష్మ (1962) - మత్స్యగంధి
# గౌరి (కన్నడ సినిమా)
# సతిశక్తి (కన్నడ సినిమా)
# రణధీరకంఠీరవ (కన్నడ సినిమా)
# మదనకామరాజు కథ (1962)
# పరువు ప్రతిష్ఠ (1963)
# బంగారు తిమ్మరాజు (1964)
# వీరాభిమన్యు (1965) - మంజుల (అభిమన్యుడు స్త్రీ వేషంలో ఉత్తరను సమీపించే పాత్ర)
# అమ్మమాట (1972) - రాజబాబు తల్లి
# తులాభారం (1974)
# నిప్పులాంటి మనిషి (1974)
# అన్నదమ్ముల అనుబంధం (1975)
# చిన్ననాటి కలలు (1975)
# దొరలు దొంగలు (1976)
# నా పేరే భగవాన్ (1976)
# నేరం నాది కాదు ఆకలిది (1976)
# తిరగబడ్డ తెలుగు బిడ్డ (1978)
# నాలాగ ఎందరో (1978)
# చిరంజీవి రాంబాబు (1978)
# శ్రీరామ పట్టాభిషేకం (1978)
# జగన్నాటకం (1991)
## టెలివిజన్
ఈమె నాగమ్మ, పవిత్రబంధం, అక్క, మూడుముళ్ళబంధం మొదలైన తెలుగు టి.వి.సీరియళ్లలోను, శివమయం, కాలం, చిత్తి మొదలైన తమిళ టి.వి.సీరియళ్లలోను నటించింది.
## మూలాలు

వర్గం:తెలుగు సినిమా నటీమణులు
వర్గం:తెలుగు సినిమా డబ్బింగు కళాకారిణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:ఒరియా సినిమా నటీమణులు
వర్గం:గుంటూరు జిల్లా సినిమా నటీమణులు
వర్గం:గుంటూరు జిల్లా రంగస్థల నటీమణులు
వర్గం:టెలివిజన్ నటీమణులు
ఎస్.ఎన్. చారి

**ఎస్.ఎన్. చారి** తెలంగాణ రాష్ట్రానికి చెందిన ప్రముఖ చిత్రకారుడు, రంగస్థల నటుడు, దర్శకుడు, పాత్రికేయుడు.

## జననం
ఎస్.ఎన్. చారి 1957, జూలై 10న చంద్రయ్య, లక్ష్మమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా, రామన్నపేట మండలంలోని సూరారంలో జన్మించాడు. గత కొన్ని సంవత్సరాలుగా మోత్కూర్ మండల కేంద్రంలో నివసిస్తున్నాడు.

## వివాహం
ఈయనకు కళావతితో వివాహం జరిగింది. వీరికి ముగ్గురు కుమార్తెలు (శివరంజని, శ్వేత, శిరీష), ఒక కుమారుడు (రాంచరణ్ తేజ్)

## చిత్రకళారంగం
తన 12వ ఏటనే చిత్రకళలపై ఉన్న ఆసక్తితో అటువైపుగా దృష్టి సారించాడు. నందమూరి తారక రామారావు. నిలువెత్తు కటౌట్ ను ప్రాథమిక దశలోనే వేశాడు. చిత్రకళలో టి.టి.సి.లో ప్రథమ శ్రేణిలో ఉత్తీర్ణుడయ్యాడు.

## కళారంగం
సామాన్య కళాకారునిగా జీవితాన్ని ప్రారంభించిన చారి, అభ్యుదయ కళానిలయాన్ని ప్రారంభించాడు. తన సంస్థ ద్వారా హుష్ కాకి, పద్మవ్యూహం, గప్ చుప్, గజేంద్రమోక్షం, కోహినూర్ మొదలైన నాటికలు ప్రదర్శించాడు.

1989లో అభినయ కళాసమితిని స్థాపించి, మోత్కూర్లో కళారంగ అభివృద్ధికి కృషిచేశాడు. మోత్కూర్, ఆలేరు, దేవరుప్పుల, తుంగతుర్తి, కోదాడ, మునిపంపుల, తిర్మలగిరి, తొర్రూర్, ఖమ్మం, కొడకండ్ల, హైదరాబాద్, పాలకుర్తి, జనగాం, వరంగల్, మొండ్రాయి, సూర్యాపేట, భువనగిరి వంటి వివిధ తెలంగాణ ప్రాంత పరిషత్తులలో పాల్గొని...జాగృతి, చీకటి బతుకులు, రేపటి పౌరులు, నవతరం, సందిగ్ధ సంధ్య, కాలగర్భం వంటి నాటికలు ప్రదర్శించాడు.

నాటకరంగంలో పాత్రలను పోషించాడు. జిల్లా, రాష్ట్రస్థాయిలో ప్రథమ, ద్వితీయ బహుమతులు, ప్రత్యేక బహుమతులు ప్రముఖుల చేతులమీదుగా అందుకున్నాడు. వివిధ పోటీల్లో న్యాయనిర్ణేతగా పాల్గొని సాంస్కృతిక రంగానికి సేవలు అందించాడు. గ్రామాలలో నిర్వహించే యక్షగానాలు, పౌరాణిక నాటకాలకు మేకప్ సహకారాన్ని అందించాడు.

### బహుమతులు
* 1987లో వరంగల్ జిల్లాలో జరిగిన తెలంగాణ స్థాయి పోటీలలో కిట్టిగాడు (హుష్ కాకి), చుట్టం (పద్మవ్యూహం) వంటి హాస్య పాత్రలలో నటించి అప్పటి వరంగల్ కలెక్టర్ ఎ.చెంగప్పచే బహుమతులు అందుకున్నాడు.
* 1989లో పోచంపల్లిలో జరిగిన రాష్ట్రస్థాయి పోటీల్లో నాగభూషణం సమక్షంలో, 1984లో హైదరాబాదులో జరిగిన రాష్ట్ర వృత్తి కళాకారుల సదస్సులో అప్పటి ముఖ్యమంత్రి టి. అంజయ్య, గవర్నరు రాంలాల్, మంత్రి పాములపర్తి వెంకట నరసింహారావు, సినీనటులు జమున, దాసరి నారాయణరావు, ధూళిపాల సమక్షంలో రక్తకన్నీరు నాటకంలోని ఒక ఘట్టాన్ని ఏకపాత్రాభినయంగా నటించి బహుమతి అందుకున్నాడు. రక్తకన్నీరు ఏకపాత్రాభినయాన్ని 75కు పైగా ప్రదర్శనలిచ్చి బహుమతులు అందుకున్నాడు.

## పాత్రికేయరంగం

## పురస్కారాలు
# తెలంగాణ ప్రతిభా పురస్కారం - 2017 (నటరాజ్ డ్యాన్స్ అకాడమీ, హైదరాబాద్, 28.07.2017) - పాత్రికేయరంగంలో కృషి

## మూలాలు

వర్గం:తెలంగాణ చిత్రకారులు
వర్గం:తెలుగు రంగస్థల కళాకారులు
వర్గం:తెలుగు రంగస్థల దర్శకులు
వర్గం:యాదాద్రి భువనగిరి జిల్లా వ్యక్తులు
బాహుబలి 2: ది కన్ క్లూజన్

***బాహుబలి 2: ది కన్ క్లూజన్*** అనే చారిత్రక కల్పిత చిత్రాన్ని తెలుగు దర్శకుడు ఎస్.ఎస్. రాజమౌళి దర్శకత్వం వహించారు. ఈ చిత్రం 2015 లో వచ్చిన మొదటి భాగము బాహుబలి "ది బిగినింగ్"కి  కొనసాగింపు. ఈ చిత్రం రెండు భాగాలకు గానూ ₹250 కోట్లు (US$37 million) ఖర్చు చేసారు. రాబడి  1607కోట్లు.  కాని రెండవ చిత్ర నిర్మాణానికి మరింత ఖర్చు పెరిగింది. ఈ చిత్రం విడుదలకు ముందే  ₹500 కోట్లు (US$74 million) మార్కెట్ చేసింది. ఈ చిత్రాన్ని ప్రపంచ వ్యాప్తంగా ఏప్రిల్ 28వ తేదీన విడుదల చేసారు.

ఈ చిత్రం విడుదలై తొలిరోజే ప్రపంచ వ్యాప్తంగా 200 కోట్లు వసూలు చేసి చరిత్ర సృష్టించింది. మొదటి వారాంతానికి 500 కోట్లకు పైగా వసూలు చేసినట్లు సమాచారం.

**బాహుబలి:ద కన్‌క్లూజన్ ** లేదా **బాహుబలి 2** 2017 ఏప్రిల్ 28న విడుదలైన తెలుగు సినిమా. ఇది 2015 లో విడుదలైన బాహుబలి:ద బిగినింగ్ చిత్రానికి కొనసాగింపు.

ఇందులో అమరేంద్ర బాహుబలి చనిపోయిన విదానాన్ని,మహేంద్ర బాహుబలి ఎల రాజుగా రాజ్యాన్ని ఎలుతాడో ఉంటుంది. 
## కథ

## చిత్ర నిర్మాణ విశేషాలు

## ఇతర విశేషాలు
ఎం.ఎం.కీరవాణి ఈ చిత్రానికి సంగీతాన్ని సమకూర్చారు. తెలుగు సౌండ్‌ట్రాక్ 2017 మార్చి 26 న YMCA మైదానంలో జరిగిన కార్యక్రమంలో విడుదలైంది. చిత్రం హిందీ వెర్షన్ ఆల్బమ్ 2017  ఏప్రిల్ 5న విడుదలైంది, తమిళ వెర్షన్ ఏప్రిల్ 9 న విడుదలైంది. మలయాళ వెర్షన్ 2017 ఏప్రిల్ 24 న విడుదలైంది.
thumb|బాహుబలి- ప్రభాస్

## తారాగణం
* శివుడు, మహేంద్ర బాహుబలి గా  ప్రభాస్ 
* దేవసేన గా అనుష్క  
* భల్లాలదేవ గా రానా దగ్గుబాటి
* అవంతిక గా తమన్నా
* రాజమాతా శివగామి గా రమ్యకృష్ణ
* కట్టప్ప గా సత్యరాజ్
* బిజ్జలదేవ గా నాజర్
* కుమార వర్మ గా సుబ్బరాజు
* కంత్రిసింగం గా ఆశిష్ విద్యార్థి
*కల్పలత
* రాకేశ్ వర్రే - సేతుపతి

## సాంకేతికవర్గం

* కథ: విజయేంద్ర ప్రసాద్
* మాటలు : విజయ్ చిత్నీడి, జి. అజయ్ కుమార్, దేవ కట్టా (యుద్ధంలోని మాటలు)
* కళ: సాబు సిరిల్
* కెమెరా: కె.కె.సెంథిల్ కుమార్
* గ్రాఫిక్స్ : శ్రీనివాస్ మోహన్
* సంగీతం: ఎం.ఎం.కీరవాణి
* సౌండ్ సూపర్ విజన్ : కోడూరి కళ్యాణ్
* ఎడిటింగ్: కోటగిరి వేంకటేశ్వరరావు
* పోరాటాలు: పీటర్ హెయిన్స్
* నృత్యాలు : శంకర్, ప్రేమ్ రక్షిత్, దినేష్ కుమార్, జాని
* మేకప్ : నల్ల శ్రీను
* కాస్ట్యూమ్స్ : కుడిపూడి కృష్ణ
* కాస్ట్యూమ్ డిజైనర్లు : రమా రాజమౌళి, ప్రశాంతి తిపిరినేని
* సమర్పణ: కె రాఘవేంద్రరావు
* నిర్మాతలు: శోభు యార్లగడ్డ, ప్రసాద్ దేవినేని
* కథనం, దర్శకత్వం: ఎస్.ఎస్.రాజమౌళి

## పాటలు

## పురస్కారాలు

### సైమా అవార్డులు
2017 సైమా అవార్డులు

# ఉత్తమ చిత్రం
# ఉత్తమ దర్శకుడు
# ఉత్తమ నటుడు
# సైమా ఉత్తమ ప్రతినాయకుడు (రానా)
# ఉత్తమ సినిమాటోగ్రాఫర్
# ఉత్తమ సంగీత దర్శకుడు
# ఉత్తమ నేపథ్య గాయకుడు (కాలభైరవ - దండాలయ్యా)
## మూలాలు

వర్గం:2017 తెలుగు సినిమాలు
వర్గం:తెలుగు జానపద సినిమాలు
వర్గం:ఎస్.ఎస్.రాజమౌళి దర్శకత్వం వహించిన సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
ఔటర్ రింగు రోడ్డు, హైదరాబాద్

**ఔటర్ రింగ్ రోడ్** (నెహ్రూ వెలి చుట్టు బాట) తెలంగాణ రాష్ట్ర రాజధాని హైదరాబాద్ చుట్టూ 8 వరుసలతో 158 కిలోమీటర్ల మేర నిర్మించిన రహదారి. ఈ వెలి చుట్టు బాట హైదరాబాద్ మహానగర పాలక సంస్థ ద్వారా రూ. 6,696 కోట్ల వ్యయంతో నిర్మించబడింది. జపాన్ అంతర్జాతీయ సహకార సంస్థ (జపాన్ ఇంటర్నేషనల్ కోఆపరేషన్ ఏజెన్సీ) రూ. 3.123 కోట్లు సహాయం చేసింది. గంటకు 100 కిలోమీటర్ల వేగంతో వాహనాలు వెళ్లేలా ఈ రహదారి రూపొందించబడింది. ఈ రహదారిలోని పెద్ద భాగం అనగా 124 కిలోమీటర్ల మేర హైటెక్ సిటీ, నానక్ రాం గూడా, రాజీవ్ గాంధీ అంతర్జాతీయ విమానాశ్రయం, ఐకెపి నాలెడ్జ్ పార్క్, హార్డ్వేర్ పార్క్, తెలంగాణ రాష్ట్ర పోలీసు అకాడమీ, సింగపూర్ ఫైనాన్షియల్ జిల్లా, గేమ్స్ గ్రామముల మీదుగా వెళుతుంది. ఇది 2012 డిసెంబరులో ప్రారంభించబడింది.

వెలి చుట్టు బాట 44, 65, 161, 163, 765 మొదలైన జాతీయ రహదారులను కలుపుతుంది. దీనివల్ల నిజామాబాద్, ఆదిలాబాద్ వంటి నగరాలనుండి జాతీయ రహదారి 44 ద్వారా రాజీవ్ గాంధీ అంతర్జాతీయ విమానాశ్రయానికి ప్రయాణించే సమయం తగ్గుతుంది.

## ప్రారంభోత్సవ కాలక్రమం
# 2008, నవంబరు 14: గచ్చిబౌలి - నార్సింగి - శంషాబాద్ (22 కిమీ) (హైదరాబాద్ అంతర్జాతీయ విమానాశ్రయం) 
# 2010, జూలై 7: శంషాబాద్ - పెద్ద అంబర్‌పేట్ (38 కిమీ) 
# 2011, ఆగస్టు 14: నార్సింగి - పటాన్ చెరువు (23.7 కిమీ) 
# 2012, డిసెంబరు 3: పటాన్ చెరువు -గౌడవెల్లి, కండ్లకోయి - శామీర్‌పేట (38 కిమీ) 
# 2015, మార్చి 4: పెద్ద అంబర్‌పేట్ - ఘటకేసర్ (14 కిమీ) 
# 2016, జూలై 15: ఘటకేసర్ - శామీర్‌పేట (23 కిమీ) 

## ఇవికూడా చూడండి
* పి.వి. నరసింహారావు ఎక్స్‌ప్రెస్ వే
* జాతీయ రహదారి 222
* జాతీయ రహదారి 765
* ఇన్నర్ రింగు రోడ్డు, హైదరాబాద్
* ఔటర్ రింగు రోడ్డు, వరంగల్
*హైదరాబాద్ రీజినల్ రింగు రోడ్డు

## మూలాలు

వర్గం:జాతీయ రహదారులు
వర్గం:హైదరాబాదు రవాణా
వర్గం:తెలంగాణ రహదారులు
వర్గం:భారతదేశం లోని ఎక్స్‌ప్రెస్‌వేలు
మాళవిక (అయోమయ నివృత్తి)

*మాళవిక - భారతీయ సినీ నటి
*మాళవిక - భారతీయ గాయని
*మాళవికా నాయర్ - భారతీయ సినీ నటి
*మాళవిక నాయర్ - మలయాళ సినిమాకు చెందిన భారతీయ సినీ నటి
*మాళవికాగ్నిమిత్రము
శీలా సుభద్రాదేవి

thumb|right|200px|శీలా సుభద్రాదేవి
**శీలా సుభద్రాదేవి** ప్రముఖ కవయిత్రి, కథారచయిత్రి. ఈమె చిత్రకారిణి కూడా. ఈమె 1949లో విజయనగరంలో జన్మించింది. ఈమె ప్రముఖ రచయిత, చిత్రకారుడు శీలా వీర్రాజు భార్య. ఈమె తొలికథ 1970లోనూ, తొలి కవిత 1975లో వెలువడింది. స్త్రీవాద కవిత్వోద్యమం ప్రారంభమవటానికి ముందుగానే, 1980ల నాటికే ఈమె పురుషాహంకారాన్ని సవాల్ చేస్తూ కవిత్వం వ్రాసింది. 1997లో పొట్టిశ్రీరాములు తెలుగు విశ్వవిద్యాలయం నుండి ఈమెకు ఉత్తమ కవయిత్రి పురస్కారం లభించింది.

## రచనలు
### కవితాసంపుటాలు
# ఆకలినృత్యం
# మోళి
# తెగినపేగు
# ఆవిష్కారం
# ఒప్పులకుప్ప
# యుద్ధం ఒక గుండెకోత
# ఏకాంత సమూహాలు
# బతుకుబాటలో అస్తిత్వరాగం
# నా ఆకాశం నాదే
# శీలా సుభద్రాదేవి కవిత్వం (1975-2009)
# ముద్ర (వనితల కవితల సంకలనం సంపాదకత్వం భార్గవీరావుతో కలిసి)
# మాట్లాడడానికో మనిషి కావాలి ( 2025)
# రెండు చిత్రాలు ( రెండు దీర్ఘ కవితలు)
### కథా సంపుటాలు
# దేవుడుబండ
# రెక్కలచూపు
#ఇస్కూలుకతలు
### నవల
# నీడలచెట్టు
### మోనోగ్రాఫ్
# డా.పి.శ్రీదేవి
# నిడదవోలుమాలతి రచనాసౌరభాలు 
### వ్యాససంపుటి
# గీటురాయి పై అక్షరదర్శనం
# కథారామంలో పూలతావులు
# **సంపాదకత్వంలో:''1.ముద్ర(వందమంది కవయిత్రుల సంకలనం.);2.నదిప్రయాణం(శీలావీ స్మరణిక);3.యాభైయేళ్ళ ఫ్రీవర్స్ ఫ్రంట్ 4.వాళ్ళు పాడిన భూపాలరాగం( డా.పి.శ్రీదేవి కథలు);5.మధుకలశమ్ (డా.పి.శ్రీదేవి కవిత్వం);6.శీలావీ శిల్ప రేఖలు ;7.శీలాక్షరాలు ( శీలా వీర్రాజు ఫాంట్ ఔట్ తో 250 మంది కవుల కవితల సంకలనం ; 8.ఒక చిత్రకారుడు- కొన్ని అవలోకనాలు.**''
#

## రచనల నుండి ఉదాహరణ
ఈమె కవిత్వ స్వభావాన్ని తెలుసుకునేందుకు మచ్చుకు ఒక కవితలోని కొన్ని పంక్తులు:

నా ఆకాశం నాదే 
నా మానాన నన్ను నడవనివ్వకుండా
దుర్భిణీ చేత సారించి
వెంట వెంటే తిరుగుతున్నావెందుకూ?
నడకలో ఏ తప్పటడుగు పట్టించాలని
ఆలోచనల్లో ఏ దృష్టికోణాన్ని ఫోకస్ చేయాలని 
మాటల్లో ఏ ప్రాంతీయతని ఎత్తి చూపాలని
అక్షరాల్లో ఏ వర్ణపు పోగుల్ని సాగదీయాలని
జీవితాన్ని ఏ చట్రం లో బంధించాలని 
ఇలా భూతద్దం తో నావెంట పడ్డావ్?

చల్లని వెన్నెల్లో చంద్రికల్ని అద్దుకొని 
మిలమిల మెరిసే మంచుబిందువుల్ని 
ఆత్మీయంగా సేకరించే చంద్రచకోరాన్నై 
రాత్రిపొడవునా సాహితీపచ్చికబయ్యళ్ళలో
స్వేచ్చావిహారం చేయాలనుకుంటే
నీడలా నీ చూపుల్ని నావెనకెనకే పరిగెట్టిస్తావెందుకు?
నా చేతనైనట్లు నాకోసం నేను
అచ్చం గా నాదనుకొనే స్వంత గడ్డపై కూడా
స్వతంత్రం గా తిరగలేని బతుకైపోయిన
అక్షరాల్ని ఏరుకొనే పిట్టని- అర్భకపు పక్షిని

..........................
.........................
..........................
..........................

ఏ సాహిత్యరాజకీయాల్తోనో
ఎక్కడికక్కడ ముఠాలు కట్టి
స్వార్ధప్రయోజనాల్ని మడిగానో దడిగానో
పరిధులు చుట్టుకుని
కూర్చున్నప్పుడుమాత్రమే
అక్షరాలు కూడా మసిబారి రంగు తేలిపోతాయ్
అలా కానప్పుడు
ఏ అక్షరాలైనా పదాలపక్షులై 
ఆకాశకాగితం నిండా పంక్తులుపంక్తులుగా
విహంగయానం చేస్తూనే వుంటాయ్ 
అదే కదా నేను చేస్తున్నది
గూటిపక్క ఆకుపచ్చని కొమ్మపై కూర్చుని
ఆలోచనల్ని ఆలపిస్తున్న నన్ను
ఏ పంజరం లోనో బంధించి
ఏ చూరుకో వేలాడదీయాలని చూస్తావెందుకు?

నా స్వేచ్ఛకు హద్దులు పెట్టకు.



## మూలాలు

వర్గం:తెలుగు కవయిత్రులు
వర్గం:తెలుగు కథా రచయితలు
వర్గం:రచయిత్రులు
వర్గం:1949 జననాలు
వర్గం:విజయనగరం జిల్లా రచయిత్రులు
వర్గం:విజయనగరం జిల్లా కవయిత్రులు
వర్గం:రచయితలైన భార్యాభర్తలు
వల్లం నరసింహారావు

**వల్లం నరసింహారావు** సినిమా, రంగస్థల నటుడు, వ్యాఖ్యాత, ప్రజా కళాకారుడు. ఇతడు 2006, మార్చి 13వ తేదీన 79 ఏళ్ల వయసులో హైదరాబాదులో గుండెపోటుతో మరణించాడు. ఇతడు ప్రజా నాట్యమండలి కళాకారుడిగా ఉద్యమంలో పాలు పంచుకున్నాడు. కృష్ణా జిల్లా,తిరువూరుకు చెందిన వల్లం నరసింహారావు 1952లో సినీరంగ ప్రవేశం చేశాడు. మా భూమి వంటి నాటకాల్లో నటించి ఈయన జైలు శిక్ష అనుభవించాడు. కులదైవం, ముద్దుబిడ్డ సినిమాల్లో ఈయన హీరోగా నటించాడు. ఇంకా పలు చిత్రాల్లో నటించాడు. నటుడు బి.పద్మనాభంతో కలిసి రేఖా అండ్ మురళి పతాకంపై పలు చోట్ల నాటకాలు ప్రదర్శించాడు.

## సినిమాలు

# ప్రపంచం (1953)
# అంతా మనవాళ్లే (1954) - సత్యం
# రోజులు మారాయి (1955)
# ముద్దు బిడ్డ (1956)
# ఎం.ఎల్.ఏ. (1957)
# ఎత్తుకు పైఎత్తు (1958)
# ముందడుగు (1958)
# కులదైవం (1960)
# అసాధ్యుడు - శ్రీశ్రీ వ్రాసిన అల్లూరి సీతారామరాజు నాటకానికి వ్యాఖ్యాత.
# నిలువు దోపిడి (1968)
# రణభేరి (1968)
# సంపూర్ణ రామాయణం (1971 )
# దేవుడు చేసిన పెళ్లి (1974)
# కొత్త కాపురం (1975)
# ఇది కథ కాదు (1979)
# యువతరం కదిలింది (1980)
# దారి తప్పిన మనిషి (1981)
# నాలుగు స్తంభాలాట (1982)
# స్త్రీ సాహసం (1987)
# భారతసింహం (1995)
# ధర్మచక్రం (1996)
# శ్రీరాములయ్య (1998)
# వెలుగునీడలు (1999)
# సూర్య పుత్రిక (1999)
# ఈతరం నెహ్రూ (2000)
# భద్రాచలం (2001)
# ఆయుధం (2003)
# సింహాద్రి (2003)
# ఆ నలుగురు (2004)
# లక్ష్మీనరసింహా (2004)
# శాంతి సందేశం (2004)
# సోగ్గాడి సరదాలు (2004)
# ప్లీజ్ నాకు పెళ్లైంది (2005)
# మేస్త్రీ (2005)
# నిన్న నేడు రేపు (2008)

## నాటకాలు

# కాళహస్తి మహాత్మ్యం (1954)
# ఇన్‌స్పెక్టర్ జనరల్ (1956)
# మాభూమి (1979)
# శాంతి నివాసం (1986)

## మూలాలు

## బయటిలింకులు
*

వర్గం:2006 మరణాలు
వర్గం:కృష్ణా జిల్లా రంగస్థల నటులు
వర్గం:కృష్ణా జిల్లా సినిమా నటులు
వర్గం:కృష్ణా జిల్లా ప్రజానాట్యమండలి కళాకారులు
అను హాసన్

thumb|అనూ హాసన్
**అను హాసన్** (15 జూలై 1970), ప్రముఖ తమిళ సినీ నటి, టీవీ వ్యాఖ్యాత. 1995న ఇందిరా సినిమాతో నటిగా తెరంగేట్రం చేసింది ఆమె.  ఈ సినిమాకు విమర్శకుల ప్రశంసలు లభించాయి. ఈ సినిమా  తరువాత కొన్ని తమిళ సినిమాల్లో చిన్న చిన్న పాత్రలు చేస్తూ వచ్చింది  ఆమె. తమిళ ఛానల్ విజయ్ లో కాఫీ విత్ అనూ అనే ప్రముఖుల టాక్ షోకు వ్యాఖ్యాతగా మూడు సీజన్ల పాటు విజయవంతంగా నిర్వహించారు. 

## తొలినాళ్ళ జీవితం
5 జూలై 1970న తమిళనాడులో జన్మించింది అను. ఆమె తండ్రి ప్రముఖ సినీ నటుడు కమల్ హాసన్ కు అన్నయ్య. తిరుచిరాపల్లిలోని సెయింట్  జోసెఫ్స్ ఆంగ్లో ఇండియన్ బాలికల ఉన్నత పాఠశలలో చదువుకుంది ఆమె. రాజస్థాన్ లోని బిట్స్, పిలానీలో ఫిజిక్స్, మేనేజ్ మెంట్ లో  ఎం.ఎస్.సి డిగ్రీ చదువుకుంది అను హాసన్.   

## కెరీర్
2000వ సంవత్సరంలో ఆమె టివిలో పని చేయడం మొదలుపెట్టింది అను. చిత్ర బెనర్జీ దివకరుణి రాసిన సిస్టర్ ఆఫ్ మై హార్ట్ నవల ఆధారంగా తమిళంలో అంబుల్లా స్నేహ్గిదియే అనే సీరియల్ లో ఆమె మొదట నటించింది. 

## ఫిల్మోగ్రఫీ

### సినిమాలు

### టెలివిజన్

### డబ్బింగ్ ఆర్టిస్ట్

* ప్రీతి జింటా ( *ఉయిరే..* )
* రవీనా టాండన్ ( *ఆలవందన్* )
* గీతు మోహన్ దాస్ ( *నల దమయంతి* )

## మూలాలు

వర్గం:1970 జననాలు
వర్గం:జీవిస్తున్న ప్రజలు
సంజీవయ్య

**సంజీవయ్య** తెలుగువారిలో కొందరికి ఇవ్వబడిన పేరు:

# దామోదరం సంజీవయ్య - ఆంధ్ర ప్రదేశ్ రాష్ట్ర రెండవ ముఖ్యమంత్రి, తొలి దళిత ముఖ్యమంత్రి. 
# సంజీవయ్య ఉద్యానవనము - తెలంగాణ రాష్ట్ర రాజధాని హైదరాబాద్ లో హుస్సేన్ సాగర్ ఒడ్డున గల ఉద్యానవనము
# సంజీవయ్య పార్క్ రైల్వే స్టేషను - హైదరాబాద్, తెలంగాణ, భారతదేశంలో ఒక రైల్వే స్టేషను ఉంది. ఇది హుస్సేన్ సాగర్ సరస్సు ఒడ్డున ఉన్న సంజీవయ్య ఉద్యానవనము ప్రక్కన గలదు.
# దామోదరం సంజీవయ్య జాతీయ న్యాయ విశ్వవిద్యాలయము - విశాఖపట్నం వద్ద ఉన్న ఒక నేషనల్ లా విశ్వవిద్యాలయం.

వర్గం:పుంలింగ పేర్లు
వారణాసి నాగలక్ష్మి

**వారణాసి నాగలక్ష్మి** రచయిత్రి, చిత్రకారిణి. 
## విశేషాలు
ఈమె కృష్ణా జిల్లా, నూజివీడు సమీపంలోని *ప్లీడరు గారి తోట*లో ముష్ఠి రామకృష్ణశాస్త్రి, పార్వతి దంపతులకు దంపతులకు జన్మించింది. ఈమె నూజివీడులోని ధర్మ అప్పారావు కళాశాలలో బి.ఎస్.సి వరకు చదివి, హైదరాబాదు కేంద్రీయ విశ్వవిద్యాలయంలో ఎం.ఎస్సీ, ఎం.ఫిల్ పట్టాలను పొందింది. హైస్కూలు చదువు నుండి చదువు పూర్తి అయ్యే వరకు జాతీయ స్కాలర్‌షిప్‌ను పొందిన ప్రతిభావంతురాలు ఈమె. మూడు పర్యాయాలు విశ్వవిద్యాలయస్థాయి పరీక్షలలో ఈమె మొదటి స్థానాన్ని సంపాదించింది. ఈమె భర్త వి.ఎస్.శర్మ ఇ.ఎన్.టి. వైద్యుడు. వీరికి జయంత్, వర్షిణి అనే ఇద్దరు పిల్లలు ఉన్నారు.

## చిత్రకళ
right|thumb|150px|ఆసరా కథా సంపుటం కవర్‌పేజీకి వారణాశి నాగలక్ష్మి వేసిన స్వీయచిత్రం
ఈమె గీసిన అనేక వర్ణచిత్రాలు అనేక బహుమతులను గెలుచుకున్నాయి. నవరంగ్ చిత్రకళానికేతన్ వారు నిర్వహించిన ఔత్సాహిక చిత్రకారుల పోటీలో ఈమె పెయింటింగ్ 'సఫరింగ్'కు జాతీయ స్థాయి బహుమతి లభించింది. సొసైటీ ఫర్ ప్రమోషన్ ఆఫ్ ఆర్ట్ వారి చిత్రప్రదర్శనలో ఈమె 'మమత ' చిత్రానికి ఉత్తమ పెయింటింగ్ అవార్డ్ లభించింది. ఎలీ లిల్లీ వారి 'ఆంకాలజీ ఆన్ కాన్వాస్'  అంతర్జాతీయ పెయింటింగ్ పోటీలలో ఈమె గీసిన 'బ్లూస్&బ్లూమ్స్ ' చిత్రం ఎంపికై రాయల్ కాలేజ్ ఆఫ్ ఆర్ట్స్, లండన్‌లో ప్రదర్శించబడింది.

## సాహిత్యం
ఈమె కథలు, గేయాలు అనేకం రచించింది. సిలికానాంధ్ర - రచన పత్రిక సంయుక్తంగా నిర్వహించిన గీత రచనల పోటీలలో 2003, 2004 సంవత్సరాలలో ఈమెకు బహుమతులు లభించాయి. ఈమె వ్రాసిన పాటలు రేడియో, టి.వి.ల ద్వారా ప్రసారమయ్యాయి. ఈమె కథలకు రచన, స్వాతి, ఆంధ్రభూమి, కౌముది తదితర పత్రికలు నిర్వహించిన కథలపోటీలలో బహుమతులు వచ్చాయి. ఈమె లలిత గీతాల సంపుటి "వాన చినుకులు"కు తెలుగు విశ్వవిద్యాలయం సాహితీపురస్కారం, కథల సంపుటి "ఆలంబన"కు అబ్బూరి రుక్మిణమ్మ పురస్కారం లభించాయి. ఈమె "ఊర్వశి" నృత్యనాటికను  "ఆసరా", "వేకువపాట" అనే కథాసంపుటులను కూడా వెలువరించింది.
## మూలాలు

## బయటిలింకులు
* కథాజగత్‌లో మానవప్రయాణం కథ
* కథానిలయంలో వారణాసి నాగలక్ష్మి వివరాలు

వర్గం:తెలుగు కథా రచయితలు
వర్గం:మహిళా కళాకారులు
వర్గం:రచయిత్రులు
వర్గం:చిత్రకారులు
వర్గం:కృష్ణా జిల్లా మహిళా చిత్రకారులు
వర్గం:కృష్ణా జిల్లా రచయిత్రులు